Document ID: 31990R1502

Title and Content:
***** ΚΑΝΟΝΙΣΜΟΣ (ΕΟΚ) αριθ. 1502/90 ΤΗΣ ΕΠΙΤΡΟΠΗΣ της 1ης Ιουνίου 1990 για την τροποποίηση του κανονισμού (ΕΟΚ) αριθ. 1767/82 όσον αφορά την προσαρμογή των τιμών «ελεύθερο στα σύνορα» και την προσαρμογή των εισφορών κατά την εισαγωγή ορισμένων τυριών για τη γαλακτοκομική περίοδο 1990/91 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων ((1), όπως τροποποιήθηκε τελευταία από τον κανονισμό (ΕΟΚ) αριθ. 3879/89 (2), και ιδίως το άρθρο 14 παράγραφος 7, Εκτιμώντας: ότι, λόγω της μειώσεως της ενδεικτικής τιμής και της τιμής κατωφλίου για τη γαλακτοκομική περίοδο 1990/91, πρέπει να τροποποιηθεί αναλόγως ο κανονισμός (ΕΟΚ) αριθ. 1767/82 της Επιτροπής της 1ης Ιουλίου 1982 για τον καθορισμό των λεπτομερειών εφαρμογής των ειδικών εισφορών κατά την εισαγωγή για ορισμένα γαλακτοκομικά προϊόντα (3), όπως τροποποιήθηκε τελευταία από τον κανονισμό (ΕΟΚ) αριθ. 1225/90 (4)· ότι οι τροποποιήσεις αυτές πρέπει να λάβουν υπόψη την εφαρμογή του συντελεστή μειώσεως των γεωργικών τιμών που επηρεάζει τις τιμές κατωφλίου και τις τιμές «ελεύθερο στα σύνορα» που εφαρμόζονται από την αρχή της γαλακτοκομικής περιόδου 1990/91, λόγω της νομισματικής επανευθυγραμμίσεως της 5ης Ιανουαρίου 1990· ότι οι παραχωρήσεις που έκανε η Κοινότητα στην Τουρκία και την Κύπρο όσον αφορά την εισαγωγή στην Κοινότητα των τυριών «Halloumi» και «Tulum Peyniri» προβλέπουν την τήρηση μιας ελάχιστης τιμής κατά την εισαγωγή· ότι, συνεπώς, πρέπει να απαλλαγούν τα εν λόγω τυριά από την πληρωμή του νομισματικού εξισωτικού ποσού· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 1767/82 τροποποιείται ως εξής: 1. Στο άρθρο 8, η παράγραφος 1 αντικαθίσταται από το ακόλουθο κείμενο: «1. Δεν εφαρμόζεται νομισματικό εξισωτικό ποσό κατά τη θέση σε ελεύθερη κυκλοφορία των προϊόντων που αναφέρονται στο παράρτημα Ι στοιχεία β), γ), δ), ζ), η), θ), ι), μ), ν), ξ), ο), σ), υ) και φ).» 2. Τα στοιχεία μ), ν), ξ), ο), υ) και φ) που εμφαίνονται στο παράρτημα Ι αντικαθίσταται από το ακόλουθα στοιχεία: 1.2.3.4 // // // // // Κωδικός ΣΟ // Περιγραφή των εμπορευμάτων // Χώρα καταγωγής // Εισφορά κατά την εισαγωγή σε Ecu ανά 100 kg καθαρού βάρους χωρίς άλλη ένδειξη // // // // // // // // 1.2.3.4 // «μ) ex 0406 90 25 // Tilsit περιεκτικότητας σε λιπαρές ουσίες κατά βάρος της ξηράς ύλης μικρότερης ή ίσης από 48 % // Ρουμανία Ελβετία // 67,71 // // // // // ν) ex 0406 90 25 // Tilsit περιεκτικότητας σε λιπαρές ουσίες κατά βάρος της ξηράς ύλης ανώτερης από 48 % // Ρουμανία Ελβετία // 91,89 // // // // // ξ) ex 0406 90 29 // Kashkaval // Βουλγαρία Κύπρος Ουγγαρία Ισραήλ Ρουμανία Τουρκία Γιουγκοσλαβία // 55,64 // // // // // // // // // Κωδικός ΣΟ // Περιγραφή των εμπορευμάτων // Χώρα καταγωγής // Εισφορά κατά την εισαγωγή σε Ecu ανά 100 kg καθαρού βάρους χωρίς άλλη ένδειξη // // // // // // ο) 0406 90 31 0406 90 50 // Τυριά πρόβεια ή βουβαλίσια, σε δοχεία που περιέχουν άρμη ή σε ασκούς από δέρμα προβάτου ή κατσίκας // Βουλγαρία Κύπρος Ουγγαρία Ισραήλ Ρουμανία Τουρκία Γιουγκοσλαβία // 55,64 // // // // // υ) ex 0406 90 86 // «Tulum Peyniri», που παρασκευάζεται από πρόβειο γάλα ή βουβαλίσιο γάλα, σε πλαστικές ατομικές συσκευασίες περιεχομένου που δεν υπερβαίνει τα 10 χιλιόγραμμα // Τουρκία // 55,64 // // // // // φ) ex 0406 90 50 ex 0406 90 89 // «Halloumi» // Κύπρος // 22,88» // // // // Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από τις 14 Μαΐου 1990. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 1 Ιουνίου 1990.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2763
2443
2488
5842

EuroVoc IDs (Expanded): 2763
2443
2488
5842

Dataset Source: meu

Split: train